ΓΡΑΠΤΗ ΕΡΩΤΗΣΗ P-2424/99

υποβολή: Roberta Angelilli (UEN) προς την Επιτροπή

(13 Δεκεμβρίου 1999)

Θέμα: Αναγνώριση του αθλητισμού στο πλαίσιο της Συνθήκης

Έχονταςπόψη την κοινωνική λειτουργία του αθλητισμού που αναγνωρίζεται από τον Ευρωπαϊκό Χάρτη Αθλητισμού του 1992 και από τη διακήρυξη περί αθλητισμού που περιλαμβάνεται στη Συνθήκη του Άμστερνταμ όπου καταδεικνύεται «η κοινωνική σημασία του αθλητισμού και ιδιαίτερα ο ρόλος του στη διαμόρφωση της ταυτότητας και την προσέγγιση των ατόμων»" έχονταςπόψη ότι λόγω των ιδιαιτέρων αυτών χαρακτηριστικών του ο αθλητισμός έχει μια απόλυτα πρωτότυπη και συγκεκριμένη αξία που δεν μπορεί να αφομοιωθεί από άλλες οικονομικές δραστηριότητες, όπως συμβαίνει στο πλαίσιο της ισχύουσας κανονιστικής πειθαρχίας.

Λαμβάνονταςπόψη τη λεγόμενη απόφαση Μπόσμαν του Ευρωπαϊκού Δικαστηρίου της 15ης Μαρτίου 1995 που κατέστησε δυνατή τη διακίνηση και την ελεύθερη και χωρίς αριθμητικά όρια ένταξη επαγγελματιών αθλητών στα κράτη μέλη" λαμβάνονταςπόψη τον κίνδυνο που θα μπορούσε να έχει η δυνατότητα αυτή τόσο για την εθνική ταυτότητα των αθλητικών σωματείων όσο και από πλευράς συρρίκνωσης των φυτωρίων περιορίζοντας επομένως την ανάπτυξη νεαρών αθλητών" έχονταςπόψη τις αρχές της επικουρικότητας που συνηγορούνπέρ της τήρησης της αυτονομίας των αθλητικών θεσμών και των σχετικών εθνικών δομών από τις οποίες ζητείται η ρύθμιση του τομέα.

Λαμβάνονταςπόψη ότι το Ευρωπαϊκό Συμβούλιο της 11ης και 12ης Μαρτίου 1998 στη Βιέννη αναγνώρισε το ρόλο του αθλητισμού σε κοινωνικό επίπεδο καλώντας την Επιτροπή να εκπονήσει έκθεση για το Ευρωπαϊκό Συμβούλιο του Ελσίνκι ενόψει της Διακυβερνητικής Διάσκεψης,

Ερωτάται η Επιτροπή:

1. δημιούργησε ομάδες εργασίας για την εκπόνηση της έκθεσης;

2. έχει προχωρήσει στις εργασίες της και μπορεί να εξασφαλίσει την ολοκλήρωσή τους έως τη Διάσκεψης Κορυφής του Ελσίνκι;

3. θεωρεί σκόπιμο, ενόψει της προσεχούς Διακυβερνητικής Διάσκεψης να εισαγάγει μια τυπική τροπολογία στη Συνθήκη δια της οποία θα προστίθεται στον τίτλο XII (πρώην τίτλος IX) ένα άρθρο που όπως και για τον πολιτισμό θα αναγνωρίζει την ιδιομορφία και τις ιδιαίτερες ανάγκες του αθλητισμού και θαπογραμμίζει την αναγκαία επικουρικότητα της κοινοτικής δράσης στον τομέα αυτό;

Απάντηση της κυρίας Reding εξ ονόματος της Επιτροπής

(7 Ιανουαρίου 2000)

1. Στο πλαίσιο της προετοιμασίας της έκθεσης του Ελσίνκι σχετικά με τον αθλητισμό, η Ευρωπαϊκή Επιτροπή έλαβεπόψη της την πρόσκληση που διατυπώθηκε στη δήλωση του Άμστερνταμ σχετικά με τον αθλητισμό να γίνεται διαβούλευση με τις αθλητικές οργανώσεις όταν πρόκειται για σημαντικά θέματα που αφορούν τον αθλητισμό. Προς το σκοπό αυτό, η Ευρωπαϊκή Επιτροπή δημοσίευσε έγγραφο διαβούλευσης, το οποίο απετέλεσε αντικείμενο πολυάριθμων αντιδράσεων και σχολίων εκ μέρους των αθλητικών οργανώσεων. Αυτό το έγγραφο χρησίμευσε ως βάση στο Ευρωπαϊκό Συνέδριο Αθλητισμού, που έλαβε χώρα στην Ολυμπία το Μάιο του 1999. Αυτό το συνέδριο απετέλεσε κατ' εξοχήν ευκαιρία για όλους τους παράγοντες του αθλητισμού από όλον τον κόσμο ομοσπονδίες, δημόσιες αρχές, άλλα κοινοτικά όργανα, βιομηχανία, μέσα ενημέρωσης να ακουσθεί η άποψή τους για τον αθλητισμό. Τέλος η Ευρωπαϊκή Επιτροπή έλαβεπόψη της την έκθεση της Επιτροπής Περιφερειών σχετικά με τον αθλητισμό.

2. Στη διάρκεια της συνεδρίασής της της 1ης Δεκεμβρίου 1999, η Ευρωπαϊκή Επιτροπή εξέδωσε την έκθεση(1) έτσι ώστε να μπορέσει το Ευρωπαϊκό Συμβούλιο του Ελσίνκι να ασχοληθεί μ' αυτό το θέμα.

3. Η Ευρωπαϊκή Επιτροπή έχει ήδη εγκρίνει τη συνεισφορά της(2) ενόψει της διακυβερνητικής διάσκεψης. Η ενδεχόμενη συμπερίληψη ενός άρθρου σχετικά με τον αθλητισμό δεν ελήφθηπόψη.

(1) COM(1999)644 τελικό.

(2) COM(1999)592 τελικό.